Eseja
Jēkabpils novada Galvenās bibliotēkas mijiedarbība ar mani un citiem iedzīvotājiem
Paradoksāli. Grāmatu aizsākumi meklējami mūsu gadsimta sākumā, taču bibliotēkas esamība datējama vismaz jau septītajā gadsimtā senajā ērā, bet mūsu Krustpils pilsētas bibliotēka 1924.gada 16.jūlijā, kad, protams, jau bija grāmatas. Liekas, kā var pastāvēt bibliotēka bez tās kodola sastāvdaļas – grāmatām. Godīga atbilde, runājot par mūsdienu bibliotēkām, uz šo jautājumu ir ļoti vienkārša – nevar. Bibliotēkas gadu simteņu laikā ir mainījušās līdz nepazīšanai. Tās ir daudz ko zaudējušas un daudz ko ieguvušas, manuprāt, laika dēļ, kura kalpi ir viss uz mūžu mūžiem. Starp laiku un bibliotēku var vilkt paralēles, kur pašas svarīgākās noteikti ir tās, ka netiek pamanīts tas, cik nozīmīgi tie ir un ka abi ietekmē katra iedzīvotāja dzīvi. Mijiedarbība starp cilvēku un bibliotēku notiek pat tagad, informācijas tehnoloģiju laikmetā, taču rodas jautājums – cik veiksmīga tā ir ? 
Līdz šim gadam neesmu pievērsis lielu vai vispār jebkādu uzmanību bibliotēkām kā tādām. To pakalpojumus izmantoju reti, un es melošu, ja teikšu, ka tā iemesls ir nevajadzība pēc bibliotēkas sniegtajiem pakalpojumiem. Tie man ir nepieciešami. Pat ļoti. Nekad neesmu apmeklējis Jēkabpils novada Galveno bibliotēku, ja bija nepieciešama kāda grāmata vienmēr devos uz skolas bibliotēku Kūkās vai retā gadījumā uz Kūku bibliotēku.Pazemīgi atzīšos - pirms šīs esejas rakstīšanas,ja man būtu jāaiziet līdz Jēkabpils novada Galvenajai bibliotēkai, godīgi sakot, es ietu iekšā katrā ēkā Jēkabpilī ar cerību, ka tā būs tā īstā, kuru es meklēju. Cerība mirst pēdējā. Nevaru pateikt, cik ļoti tā ir mana vai kāda cita vaina. Visticamāk, ka tomēr mana, jo neesmu es tā sauktais “grāmatu tārps”vai pat jebkāds grāmatu cienītājs.Ir arī izņēmumi. Atceros, pagājušo gadu ļoti stipri iepatikās vēsture.Augusta Deglava romāns “Rīga” nebija pieejams manas lauku skolas bibliotēkā, taču nepagāja nedēļa, un grāmata jau bija klāt no Jēkabpils novada Galvenās bibliotēkas, kas bija gan pārsteidzoši un iepriecinoši, un ir tas, par ko var pat uzslavēt. Neizlasīju pat pirmo sējumu. Toties mana nelielā pieredze pierāda to, cik veiksmīgi Jēkabpils novada Galvenā bibliotēka pilda savu kodola funkciju kā grāmatu glabātava. Ceru, ka arī būs liels palīgs man tam, lai izstrādātu eseju citam konkursam jau tūlīt, maijā - par Baltijas ceļu.
Sēžu un domāju par to, kā ar mani un kādā veidā ir mijiedarbojusies šī bibliotēka. Ko te domāt? Kam tad es šo rakstu? Tiesa, par šo konkursu mani informēja latviešu valodas skolotāja, taču ir jāatceras, ka tā esamība ir iespējama tikai pateicoties pašai bibliotēkai. Bet ne tikai šis konkurss ir tā vieta, kur es dzirdu Jēkabpils novada Galvenās bibliotēkas vārda pieminēšanu. Pavisam nesen tika rīkota saruna Jēkabpils 3.vidusskolā ar nevalstiskās organizācijas “Eiropas Kustība Latvijai” ģenerālsekretāri Lieni Valdmani, kura norisinājās pateicoties Jēkabpils novada Galvenajai bibliotēkai. Saruna bija informējoša un noderīga, tāpat kā bibliotēka. Tā arī bibliotēkas visā novadā rīko dažādas izstādes un kultūras pasākumus interesentiem, taču, diemžēl, interesenti parasti ir sirmgalvji. Vajag meklēt to, kas varētu ieinteresēt jaunāko paaudzi, jo tomēr bibliotēka ir otra skola – zinību pilna.Tā tikai gaida to brīdi, lai kāds apjēgtu tās potenciālu. Jaunieši jau to neapjēdz un arī neapjēgs. Ir jāiemācas vai, precīzāk sakot, jāpiespiež sevi mīlēt grāmatas, jo jaunieši paši veido savu nākotni un kopā ar to Latvijas nākotni. Manuprāt, bibliotēka kalpotu kā lielisks starpnieks šī mērķa īstenošanai. 
Ar lasīšanas problēmu es jau cīnos vairākus gadus, bet tā to arī nevaru izdarīt, taču jāatzīstas, ka eseja mani ieinteresēja par Jēkabpils novada Galveno bibliotēku, līdz tādam mēram, ka tuvākajā laikā sākšu izmantot tās sniegtos pakalpojumus un kļūšu par tās lasītāju, proti, sākšu lasīt. Es ceru.Tāpēc vēlos uzslavēt Jēkabpils bibliotēku par veiksmīgo iesaistīšanos iedzīvotāju dzīvē, veicinot veiksmīgu mijiedarbību starp abām pusēm. 
Tāpat kā mīļa vecmāmiņa – ļoti klusa un visu zina, un tikai simts gadus veca. Ir prieks redzēt, ka kaut kas ēnā strādā tik cītīgi un veiksmīgi. Palīdz mums, skolēniem, attīstīties, ieinteresēties. Un ne tikai palīdz, bet arī, protams, dod iespēju apmeklēt un izmantot novada informācijas centru.  Domāju, ka šāds darbs noteikti kādreiz dos sulīgus un gardus augļus. Jau simts gadus šādu darbu veic Jēkabpils novada Galvenā bibliotēka. Grāmatu glabātava, pasākumu rīkotāja, zināšanu krātuve, visdažādāko pakalpojumu sniedzēja, liekas, ka aprakstu mūsu, manas un tavas, smadzenes, bet, nē, ir daudz vienkāršāk un interesantāk, es aprakstu bibliotēku.Tā ietver sevī tik daudz. Prieks, ka mijiedarbība starp sabiedrību un to ir saskatāma. Tiesa, caur lupu. Domāju, ka nākošos simts gadus saiknes starp sabiedrību un bibliotēku pieaugs, un paliks daudz ciešākas nekā tās ir jau tagad.

